Document ID: /roh_data/filtered/Billingualer_Corpus_interleaved-de-rm.jsonl.gz/1791

This is a text translated from German to Rumantsch Grischun.
Neue Bibliothekarinnen erhalten Zertifikate

In Graubünden haben kürzlich 16 Bibliothekarinnen ihre Weiterbildung abgeschlossen und das Zertifikat der Schweizerischen Arbeitsgemeinschaft öffentlicher Bibliotheken (SAB) erhalten.

In den mehr als 50 Schul- und Gemeindebibliotheken des Kantons wird kompetente Bibliotheksarbeit geleistet. Dies mit Unterstützung der Kantonsbibliothek Graubünden. Dort werden regelmässig entsprechende Erwachsenenfortbildungen angeboten, die die Qualitätsvorgaben der geltenden Richtlinien der Schweizerischen Arbeitsgemeinschaft öffentlicher Bibliotheken (SAB) erfüllen. Die Kurse werden im Namen der Bibliothekskommission Graubünden durch die kantonale Bibliotheksbeauftragte Nelly Däscher organisiert. Der SAB-Grundkurs schliesst nach 27 Kurstagen mit einer Erfolgskontrolle ab.

Unlängst durften 16 Absolventinnen ihr SAB-Zertifikat an der Abschlussfeier entgegennehmen. Barbara Gabrielli, Leiterin des Amtes für Kultur, gratulierte in ihrer Laudatio den SAB-Bibliotheksmitarbeiterinnen zu ihrem Engagement und dazu, dass sie in ihren Bibliotheken, die eine Grundeinrichtung der Gemeinde sind, nun ihr erlerntes Wissen einbringen können. Es lohne sich, Synergien zu nutzen, gemeinsam aufzutreten und in Zusammenarbeit mit den anderen Bündner Bibliotheken ein Netzwerk zu bilden. Auf diese Weise könnten die Angebote und Dienstleistungen der einzelnen Bibliotheken optimal aufeinander abgestimmt werden.

Ein Zertifikat erhalten haben:

Monika Erhart, Maienfeld; Barbara Frehner, St. Gallen; Elisabeth Gehrig, Davos Platz; Paula Giger-Barandun, Grüsch; Anna Giudicetti Rizzi, Soazza; Ruth Grünenfelder Flury, Scuol; Odette Hartmann, Zizers; Cornelia Immoos, Pfäffikon; Heidi Müller, Einsiedeln; Lilli Reber, Arosa; Carita Riesen, Arosa; Christa Schulthess, Ebnat-Kappel; Gina Schutz-Jenal, Filisur; Annina Spirig, St. Gallen; Julia Waldhauser, Schmerikon; Lotti Weber, Davos-Wolfgang.

Hinweis an die Medien:

Ein Foto der Absolventinnen kann bei der Kantonsbibliothek bei Nelly Däscher angefordert werden: Tel. 081 257 28 37, E-Mail:

Nelly.Daescher@kbg.gr.ch

Gremium: Kantonsbibliothek Graubünden

Quelle: dt Kantonsbibliothek Graubünden

02.06.2010
Certificats per las novas bibliotecaras

En il Grischun han 16 bibliotecaras terminà dacurt lur furmaziun supplementara e survegnì il certificat da la cuminanza da lavur da las bibliotecas svizras da lectura publica (CLP).

En las passa 50 bibliotecas da scola e bibliotecas communalas dal chantun vegn prestada ina lavur da biblioteca cumpetenta, e quai cun il sustegn da la biblioteca chantunala dal Grischun. En la biblioteca chantunala dal Grischun vegnan purschidas regularmain furmaziuns supplementaras correspundentas per persunas creschidas. Questas furmaziuns supplementaras adempleschan las prescripziuns da qualitad da las directivas vertentas da la cuminanza da lavur da las bibliotecas svizras da lectura publica (CLP). Ils curs vegnan organisads – en num da la cumissiun da bibliotecas dal chantun Grischun – da l'incumbensada chantunala da las bibliotecas Nelly Däscher. Il curs fundamental da la CLP terminescha suenter 27 dis d'instrucziun cun in examen.

Dacurt han 16 absolventas survegnì il certificat da la CLP a chaschun da la festa da finiziun. En ses pled ha la manadra da l'uffizi da cultura, Barbara Gabrielli, gratulà a las bibliotecaras da la CLP e las ludà per lur engaschament. Plinavant ha ella menziunà ch'ellas possian ussa integrar las enconuschientschas en lur bibliotecas ch'èn instituziuns communalas da basa. I valia la paina da nizzegiar sinergias, da sa preschentar communablamain e da furmar ina rait ensemen cun las autras bibliotecas grischunas. Las purschidas ed ils servetschs da las singulas bibliotecas possian uschia vegnir accordads in cun l'auter en moda optimala.

In certificat han survegnì:

Monika Erhart, Maiavilla; Barbara Frehner, Son Gagl; Elisabeth Gehrig, Tavau Plaz; Paula Giger-Barandun, Grüsch; Anna Giudicetti Rizzi, Soazza; Ruth Grünenfelder Flury, Scuol; Odette Hartmann, Zizers; Cornelia Immoos, Pfäffikon; Heidi Müller, Nossadunnaun; Lilli Reber, Arosa; Carita Riesen, Arosa; Christa Schulthess, Ebnat-Kappel; Gina Schutz-Jenal, Filisur; Annina Spirig, Son Gagl; Julia Waldhauser, Schmerikon; Lotti Weber, Tavau Wolfgang

Infurmaziun per las medias:

Ina fotografia da las absolventas po vegnir retratga tar la biblioteca chantunala, Nelly Däscher: tel. 081 257 28 37, e-mail:

Nelly.Daescher@kbg.gr.ch

Gremi: biblioteca chantunala dal Grischun

Funtauna: rg biblioteca chantunala dal Grischun

02.06.2010